



РЕПУБЛИКА БЪЛГАРИЯ

Министерство на културата
З А П О В Е Д

№  РД 09………./……………….2020 г.

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административно процесуалния кодекс и във връзка с осигуряването на обучението по учебен предмет

У Т В Ъ Р Ж Д А В А М

Учебна програма за специфична професионална подготовка по учебен предмет Живопис, Професионално направление: код 214 Дизайн,  Професия: код 214010 Дизайнер,  Специалност: 
Код: 2140105  Детски играчки и сувенири

Учебната програма влиза в сила от учебната 2020/2021 година.

БОИЛ БАНОВ

Министър на културата

МИНИСТЕРСТВО   НА   КУЛТУРАТА

УЧЕБНА ПРОГРАМА

за учебни часове
ПО

                                             ЖИВОПИС

Утвърдена със заповед №РД………………………………………2020г.

ПРОФЕСИОНАЛНО НАПРАВЛЕНИЕ: 214 ДИЗАЙН

ПРОФЕСИЯ: 214010 Дизайнер ,215070Художник приложни изкуства
СПЕЦИАЛНОСТ:
Код: 2140105  Детски играчки и сувенири
2020 г.
І. ЦЕЛИ И ЗАДАЧИ НА ДИСЦИПЛИНАТА:


Целта на изучаване на предмета живопис в НГПИ е: 

  
1. Възпитание на вкуса и чувството за цвят, като задължително ниво на квалификация в специалностите изучаващи живопис.
 
2. Усвояване на знания и умения в работата с различните цветни материали, както и терминологичния инструментариум в цветознанието.


3. Въвежда се понятието стилизация и декоративна композиция.

4. Трябва да се подчертае, че новите компютърни технологии и програми, свързани с цветовото изграждане на форми се базират и предполагат знания и умения, рамкиране в горните три точки. 
Обучението по живопис за 9 клас приключва с натюрморт с цветен материал по избор.
ІІ. КРАТКИ МЕТОДИЧЕСКИ УКАЗАНИЯ:

  
Учебният материал се преподава в следните основни методически форми:

· Уроци в лекционна форма, които осигуряват фундаментална теоретическа подготовка.

· Практически знания, които развиват основните професионални знания и умения в следните форми: 

а) цветни етюди като основна форма за развиване на професионалните качества.

б) събеседване, конферанси и индивидуални и групови корекции в текущ порядък.

  
Теоретическите основи на отделните учебно-методически единици се съдържат в посочената литература към програмата на всяка учебна година.


Правилното провеждане на настоящата програма изисква точното спазване на последователността на отделните учебно-методически единици, осигуряването на посочените към тях онагледяващи материали и преди всичко осигуряването на богата и разнообразна материална база. Необходимо е предварителното внимателно проучване от страна на преподавателя на съдържанието на всяка конкретна цветова задача и прецизна предварителна подготовка от цветова гледна точка на изобразяваната материална среда.


Овладяването на закономерностите на цветовите отношения, което е предметът на дисциплината, се извършва главно на основата на натюрморта, който предоставя необходимите благоприятни възможности за изучаване на цветовата пластика в цялото й многообразие. Провежда се в специализирано ателие.

 РАЗПРЕДЕЛЕНИЕ НА МАТЕРИАЛА:

VIII  К Л А С 
 
През учебната година се изучава теорията на цвета. Програмата включва свойствата на светлината, свойствата на цвета, психофизическите и психофизиологическите аспекти на цветовите възприятия. Въвеждат се основните понятия и термини. Научно-теоретическите знания се затвърждават чрез практически упражнения посредством натюрморта. Усвоената информация е основа за професионално отношение към проблемите в следващите раздели на програмата.

І  СРОК

ТЕМА І. ВЪВЕДЕНИЕ В ЦВЕТОЗНАНИЕТО

Лекция І. 1. Основи на цветознанието

· Явлението цвят

· Цвета в природата, живота и изкуството

· Физическата основа на цвета

· Психофизиологически механизми на цветовото възприятие

· Цветознанието като наука – значение, развитие, съвременно състояние, основни направления, главни представители. 

Онагледяване: Цветни диапозитиви на природни явления и обекти, цветови каталози, спектограми, схеми и др.

Събеседване І. 1.1. Цветът в изкуството

Онагледяване: Диапозитиви на избрани образци от историята на изкуството и съвременното изкуство.

ТЕМА ІІ. СВЕТЛИНА И ПАМЕТ

Лекция ІІ. 1. Физически основи на светлината

· Природата на светлината

· Видове лъчи. Основни свойства на лъчите

· Източници на светлина. Характер на светлината и влиянието й за възприятието на цвета. Изкуствено и дневно осветление.

Лекция ІІ. 2. Разлагане на светлината - лекция

· Спектър. Спектрални цветове.

ТЕМА ІІІ. СВОЙСТВА НА ЦВЕТА

Лекция ІІІ. 1. Физически свойства на цвета – лекция

· Цвета като признак при възприемането на материалния свят. 

· Основни групи цветове. Хроматични и ахроматични, топли и студени, основни, начални, допълнителни, смесени. 

· Основни параметри на цвета – цветен тон /вид цвят/, чистота /наситеност/, яркост /светлота/.

· Видове механическо смесване:

а) градация от бяло до черно;

б) градация от бяло до цвят;

в) градация от черно до цвят;

г) градация от сиво до цвят;

д) градация от цвят до цвят.

Проблематиката на горните 3 теми се разглежда, чрез 3 опростени натюрморта. Техника акварел. Размери 46х55 см. Срочния конферанс има обобщаващ характер и има за цел да провери запознаването с основната терминология и практическите умения на всеки ученик при работата с акварел. Преподавателят трябва да добие представа за натюрела на всеки ученик и нивото на класа.

ІІ  СРОК

Лекция ІІІ. 2. Адитивно и субтрактивно смесване на цветовете

· получаване на чисти и смесени цветове

· импресионистичната живопис

Онагледяване:Репродукции–импресионисти, постимпресионисти. 

Лекция ІІІ. 3 Въздействие на цветната светлина върху цвета

· смяна на цветовете до неутрален

· смяна на хроматичността на цвета

· смяна на интензивността на цвета

· изравняване на цвета.

ТЕМА ІV. ЦВЯТ И ПСИХИКА. ПСИХОФИЗИЧЕСКИ ЯВЛЕНИЯ

ПРИ ВЪЗПРИЯТИЯТА НА ЦВЕТОВЕТЕ

Лекция ІV. Контрасти между цветовете

· разграничаване на цветовите възприятия при едновременното наблюдаване на няколко цвята на основата на параметрите на цвета.

а) хроматични контрасти – на видове цветове, на топло-студено, на степени чистота, на бляскави и притъпени цветови възприятия.

б) контрасти на светло-тъмно.

Онагледяване: Цветови схеми от упражнения ІІІ 1.1… 3. Примерни решения на цветови композиции, илюстриращи разграничаване на цветовите възприятия на основата на параметрите на цвета. Репродукции от произведения на Вермеер, Рембранд, Шарден, Сезан, импресионистите, Руо, мозайките в Равена, стенописите в Шартр. 

Упражнение ІV. 1.1. Контрасти между цветовете. Едновременен контраст. Лекция. 

· Субективно и реално наблюдение

· Природа на симултантните изменения. Видове

· Едновременен контраст.

а) Изменение на ахроматични в по-светла или по-тъмна среда;

б) изменение на ахроматични в цветна среда;

в) изменение на ахроматични в цветна среда;

г) изменение на яркостта;

д) изявяване чрез противоположен цвят.

· Закон за едновременните изменения при едновременния контраст.

Онагледяване: Репродукции от класици /Тициан, Веласкес/ импресионисти и постимпресионисти.

Упражнение ІV. 2.1. Натюрморт с проблематика: симултантните изменения, комбиниран с композиционно-пластически задачи по преценка на преподавателя.
Лекция ІV. 3.а) изменение на хроматичността на цвета;

б) изменение на яркостта на цвета – от по-тъмно, към по-светло и обратно.

Онагледяване: Цветни композиции, илюстриращи явлението.

Натюрморт, включващ неедновременен контраст.
Упражнение ІV. 4. Усложнен натюрморт по натура. Синтезиращ предишната проблематика. Определяне на пространствените планове чрез топли и студени. Материал – акварел /срочен изпит/  

Структура на дисциплината „Живопис”

8кл. – 2ч.(СПП) – 36 седм. – 72ч. год.

1ч.(ФУЧ) – 36 седм. – 36ч. год.

